b"\n_START_ARTICLE_\nRonald C. Spiers\n_START_SECTION_\n\xc5\xbdivljenjepis\n_START_PARAGRAPH_\nSpiers se je rodil v Edinburghu na \xc5\xa0kotskem in odrasel v Portlandu (zvezna dr\xc5\xbeava Maine)._NEWLINE_Pred voja\xc5\xa1ko slu\xc5\xbebo je hodil na kolid\xc5\xbe. Ob za\xc4\x8detku druge svetovne vojne je vstopil v Kopensko vojsko ZDA. Zaradi dobrih rezultatov ob osnovnem urjenju in izobrazbe je postal \xc4\x8dastnik._NEWLINE_Prostovoljno je bil preme\xc5\xa1\xc4\x8den k padalskim enotam, kjer so ga dodelili 506. padalskemu pehotnemu polku, kjer je postal vodni poveljnik v \xc4\x8deti D. Na tem polo\xc5\xbeaju je sodeloval v vojni od operacije Overlord naprej._NEWLINE_Januarja 1945 je postal poveljnik \xc4\x8dete E, saj med napadom na belgijsko mesto Foy zamenjal nesposobnega poveljnika in sam prevzel poveljstvo nad napadom. Takrat se je izkazal v boju, ko je sam pretekel mesto, ki je bilo zasedeno z Nemci, prenesel sporo\xc4\x8dilo ameri\xc5\xa1ki enoti na drugi strani mesta in se po isti poti vrnil k lastni enoti, \xc4\x8deprav je bil nenehno pod sovra\xc5\xbenikovim ognjem. Za to dejanje je bil povi\xc5\xa1an v stotnika._NEWLINE_Med drugo svetovno je postal\xc2\xa0\xc2\xbbznan\xc2\xab\xc2\xa0tudi zaradi tega, ker je ustrelil lastnega pod\xc4\x8dastnika in skupino nem\xc5\xa1kih vojnih ujetnikov._NEWLINE_Po koncu vojne se je vrnil v Anglijo, kjer je ugotovil, da je angle\xc5\xa1ka vdova, s katero se je poro\xc4\x8dil leta 1943, spet skupaj z biv\xc5\xa1im mo\xc5\xbeem, ki sploh ni padel v boju, ampak je bil v vojnem ujetni\xc5\xa1tvu. Njegov sin, Robert Spiers, je pozneje postal major v King's Royal Rifle Corps._NEWLINE_Potem je sklenil, da ostane v KOV ZDA. Udele\xc5\xbeil se je korejske vojne._NEWLINE_Leta 1956 je opravil te\xc4\x8daj ru\xc5\xa1\xc4\x8dine v Montereyu in postal zvezni \xc4\x8dastnik pri Rde\xc4\x8di armadi v Potsdamu._NEWLINE_Leta 1958 je postal guverner voja\xc5\xa1kega zapora Spandau, v katerem je bil zaprt Rudolf Hess._NEWLINE_Leta 1962 je bil kot del ameri\xc5\xa1ke misije poslan v Laos, kjer je deloval v Kraljevi lao\xc5\xa1ki kopenski vojski._NEWLINE_Ve\xc4\x8djo slavo in prepoznavnost je dosegel ob izidu HBOjeve mini serije Pe\xc5\xa1\xc4\x8dica izbranih; v seriji ga je upodobil Matthew Settle."